Προσωπική προσέγγιση-κριτική των (τεσσάρων) παραγωγών των φοιτητριών από το μάθημα «Η μιντιακή κουλτούρα των παιδιών» (πανεπιστημιακή χρόνιά: 2021-2022).

Ονοματεπώνυμο Φοιτήτριας

Θέμα: Κουλτούρα έναντι Παιδικής-Σχολικής/Εκπαιδευτικής Κουλτούρας

1. Γενική Θέση

Οι τέσσερες παραγωγές, αν και όλες μπορούν με τον έναν ή τον άλλο τρόπο να απευθυνθούν σε παιδιά, φαίνονται να μπορούν να συζητηθούν με βάση δύο διαφορετικές κατηγορίες κουλτούρας.

Η μία κατηγορία θα μπορούσε να χαρακτηριστεί ως η τρέχουσα Καθημερινή Νεοελληνική Κουλτούρα, που αναπόφευκτα (στοχούμενα ή μη) περιλαμβάνει και τα παιδιά και η άλλη ως η τρέχουσα, επίσης, Νεοελληνική Παιδική-Σχολική/Εκπαιδευτική Κουλτούρα.

Επιπλέον, η θεματική με βάση την οποία αναπτύχθηκαν οι μιντιακές παραγωγές των φοιτητριών είναι «ο πόλεμος», μια θεματική που στις μέρες μας είναι αδύνατον να μην είναι καθημερινά παρούσα στα μίντια (και μάλιστα με ένταση).

2. Υποστήριξη

Α. Λαμβάνοντας υπόψη το άρθρο του David Buckingham (2007) SELLING CHILDHOOD?, Journal of Children and Media, 1:1, 15-24, DOI: 10.1080/17482790601005017 (θα το βρείτε στον φάκελο της δεύτερης ενότητας της πλατφόρμας του eclass),

Β. τις παρουσιάσεις και τις συζητήσεις των παρουσιάσεων των μαθημάτων μας, καθώς και κυρίως

Γ. τις προσωπικές σας (προφανώς πολιτισμικές) απόψεις και εμπειρίες από το σχολείο και την εκτός σχολείου εκπαιδευτική ζωή των παιδιών, να επιχειρήσετε να υποστηρίξετε την παραπάνω θέση και να υποδείξετε (πάντα κατά την άποψή σας) ποιες παραγωγές τείνουν να εντάσσονται περισσότερο στην ευρύτερη Κουλτούρα και ποιες στην στενότερη Εκπαιδευτική Κουλτούρα των παιδιών.

Η υποστήριξη να στηριχθεί σε μερικά (λίγα) παραδείγματα πολιτισμικών σχημάτων και συνδεδεμένων πρακτικών που προβάλλονται ως υποδειγματικά σχήματα και πρακτικές των ηρώων/ παικτών των παραγωγών και συναντώνται (κατά κανόνα) στη μια μορφή Κουλτούρας και όχι στην άλλη.

Καλή συνέχεια!

Οι διδάσκοντες

ΥΓ. Επειδή τα κείμενα που θα παρουσιάστε υποθέτουμε ότι θα στηρίζονται αφενός σε επιχειρήματα-παραδείγματα και αφετέρου σε προσωπικές απόψεις θα τα χρησιμοποιήσουμε για την αξιολόγηση του μαθήματος. Ελπίζουμε δηλαδή να μπορέσουμε να διακρίνουμε μέσα από αυτά ποιες ενότητες του μαθήματος «έγραψαν» (θα τις βλέπουμε στα παραδείγματα) και ποιες πολιτισμικές απόψεις για τη σχέση μας με τη μιντιακή κουλτούρα των παιδιών, κυριάρχησαν.